**Мемлекет басшысының 2015 жылғы 30 қарашадағы Қазақстан халқына Жолдауын іске асыру жөніндегі жалпыұлттық жоспарында көзделген іс-шаралардың орындалу барысы туралы ақпарат**

**(2016 жылғы)**

**«2020 жылға қарай инфляцияны 4%-ға дейін төмендету» 2-тармағы бойынша.** Қазақстан Республикасының 2016 жылға арналған ақша-кредит саясатының негізгі мақсаты баға тұрақтылығынқамтамасыз ету болып табылады, ол жылдық инфляцияны 6-8%-дық дәлізде ұстап тұруды болжайды.

2016 жылдың қорытындысы бойынша жылдық инфляция 8,5%-ды құрады. Бұл мақсатқа қол жеткізу ақша-кредит саясатының тиісті шараларымен қамтамасыз етілді.

Теңгенің айырбастау бағамының әлсіреуі аясында 2015 жылғы қазан-қарашада инфляциялық процестердің күрт өсуі жылдық инфляция деңгейінің жоғары болуының негізгі факторы болып табылады. Күзде бағалардың өзгеруін ескерсек, инфляция жылдық көрсеткіш бойынша 2016 жылғы қыркүйекке дейін жоғары күйінде қалатын болады.

Алайда 2015 жылғы желтоқсаннан бастап инфляциялық қысымның және айлық инфляцияның өсу қарқынының төмендеуі байқалады. Қазіргі уақытта айлық инфляция көпжылдық үрдіске сәйкес келеді. Осылайша, айырбастау бағамын инфляцияға ауыстыру әсері іс жүзінде толығымен іске асырылды.

Жылдық инфляцияны 2020 жылға қарай 3-4%-дан төмен деңгейге дейін төмендету Ұлттық Банктің ортамерзімді мақсаты болып табылады.

Ұлттық Банк 2015 жылғы тамызда инфляциялық таргеттеу режіміне көшті, сондай-ақ ұлттық валюта – теңгенің еркін өзгермелі айырбастау бағамы режімін енгізді.

Валюта нарығына қатысуды қысқарту және ақша нарығына қатысуды ұлғайту Ұлттық Банктің ақша-кредит саясатының трансмиссиялық тетігінің пайыздық арнасын күшейту жөнінде шаралар қабылдауына және ақша нарығының жұмыс істеуіне әсерін тигізуіне мүмкіндік берді.

2015 жылғы қазан-желтоқсан аралығында ақша және валюта нарықтарында мұнайдың әлемдік бағасының күрт және айтарлықтай өзгеруінің әсерінен туындаған және теңгенің айырбастау бағамының және ақша нарығындағы мөлшерлемелердің жоғары құбылмалылығымен қатар жүрген тұрықсыздық кезеңінен кейін желтоқсанның соңында ақша және валюта нарықтарында баланс қалпына келді. 2015 жылғы 24 желтоқсаннан бастап Ұлттық Банк банктерге толық көлемде қысқамерзімді өтімділік бере бастады. Ұлттық Банктің ақша нарығын белсенді қатысуының нәтижесінде пайыздық мөлшерлемелері айтарлықтай тұрақтанды. Бір күнді РЕПО және СВОП операциялары бойынша мөлшерлемелер 2015 жылғы желтоқсандағы 80%-дан 2016 жылғы қаңтардың соңында 25%-ға дейін төмендеді.

Банктердің жүктемесін төмендету және өтімділікті босау мақсатында Ұлттық Банк 2016 жылғы қаңтарда ең төменгі резервтік талаптарды орындау кезінде банктердің теңгедегі қолма-қол кассасын пайдалану бөлігіндегі шектелулердің күшін жойды.

Көрсетілген факторлар жиынтығы нарық қатысушыларының оң күтілерін қоса алғанда, базалық мөлшерлемені белгілеу үшін қажетті алғышарттар жасады.

Базалық мөлшерлеме – ортамерзімді кезеңде баға тұрақтылығын қамтамасыз ету жөніндегі ақша-кредит саясатының мақсатына қол жеткізу үшін ақша нарығының Ұлттық Банк таңдаған таргеттелетін қысқамерзімді мөлшерлемесінің нысаналы мәні. Осылайша, Ұлттық Банк базалық мөлшерлемені оның бағалауынша ортамерзімді кезеңде трансмиссиялық тетіктің пайыздық арнасы арқылы инфляцияның нысаналы бағдарына қол жеткізуге мүмкіндік беретін деңгейде белгілейді. Ақша нарығының таргеттелетін қысқамерзімді мөлшерлемесі TONIA индикаторы болып табылады, яғни Қазақстан қор биржасындағы автоматты репо секторында бір жұмыс күні мерзіміне жасалған репоны ашу мәмілелері бойынша орташа алынған пайыздық мөлшерлеме.

201. жылғы 20 ақпанан бастап Ұлттық Банк базалық мөлшерлемені плюс минус 1% ауытқу дәлізімен 11%-ға дейін төмендету туралы шешім қабылдады. Базалық мөлшерлемені төмендету сыртқы және ішкі нарықтар өлшемінің оң серпінінің нәтижесі болды.

Макроэкономикалық конъюнктура өзгерген, оның ішінде қаржы нарығындағы ахуалдың тұрақтануына қарай өзгерген, сондай-ақ инфляциялық процестер бәсеңдеген кезде базалық мөлшерлеме төмендеуі және/немесе оның дәлізінің шегі тарылуы мүмкін.

Базалық мөлшерлеменің икемді өзгеру тетігі базалық мөлшерлеменің деңгейін кезең-кезеңімен қайта қараудан тұрады, бұл ақша және валюта нарықтарындағы өзгеріп отырған талаптарға жедел ден қоюға мүмкіндік береді. Кезеңділік қалыптасқан ахуалға қарай айқындалады және қажет болған кезде базалық мөлшерлеме жөніндегі шешімді ай сайын қарауды болжай алады.

Инфляциялық таргеттеу режимі іске асырылатын көптеген орталық банктерде базалық мөлшерлеме бойынша шешімдер қажетті жаңа статистикалық деректерді жариялауға және қалыптасқан практикаға байланысты жылына 6 реттен 12 ретке дейін қабылданады. Айрықша жағдайларда шешімдер белгіленген графиктен тыс қабылдана алады. Шешімдер қабылдаудың оңтайлы кезеңдігін айқындауға орай Ұлттық Банк базалық мөлшерлемені қайта қарау кестесін ресми сайтта алдын ала жариялайтын болады.

Базалық мөлшерлеме деңгейі туралы шешімдер қабылдау кезінде баға тұрақтылығын қамтамасыз ету тәуекелдері, яғни инфляцияның ағымдағы және күтілетін деңгейі, қаржылық тұрақтылықты қолдау, экономикалық өсудің ортамерзімді перспективалары, экономиканы долларландыру деңгейі сияқты ішкі аспектілер, сондай-ақ сыртқы факторлар (мұнайдың әлемдік бағалары, Қазақстан Республикасының сауда әріптес елдеріндегі айырбастау бағамдары және макроэкономикалық өлшемдер) ескеріледі.

Базалық мөлшерлеме бойынша шешімдер қабылданғаннан кейін Ұлттық Банк дереу баспасөз-релизін жариялайды, онда базалық мөлшерлеме деңгейін өзгерту немесе сақтау себептері баяндалады, сондай-ақ базалық мөлшерлеме деңгейін кезекті қарау күні көрсетіледі. Осы тетік Ұлттық Банк жүргізетін саясатқа деген сенімнің артуына ықпал етеді және экономикалық агенттерге бұдан әрі ақша-кредит саясаты бойынша бағдар береді.

Ұлттық Банктегі болжам жасау және талдау жүйесі ақша-кредит саясатын іске асыру салдарын бағалауға, атап айтқанда, инфляция болжамдарын және базалық мөлшерлеменің таңдап алынған деңгейіне қатысты басқа да макроэкономикалық көрсеткіштерді алуға мүмкіндік береді. Бағалау базалық мөлшерлеменің қазіргі деңгейі инфляция бойынша 2016 жылға белгіленген нысаналы бағдарға (6-8%) қол жеткізуге мүмкіндік беретіндігін көрсетеді. Инфляциялық таргеттеу саясатын іске асыру шеңберінде соңғы жылдары Ұлттық Банк инфляция бойынша мынадай нысаналы бағдарларды белгілейді: 2017 жыл – 6-8%, 2018 жыл – оның одан әрі 4%-ға дейін біртіндеп баяулауымен 5-7% және төмен 2020 жылы. Елеулі сыртқы күйзелістердің болмауы 2020 жылы инфляция бойынша мақсатқа қол жеткізеді деп күтуге мүмкіндік береді. Ұзақмерзімді перспективада 4%-дағы деңгей ҚРҰБ үшін инфляцияның жоғары шегі бойынша тұрақты бағдар болуға тиіс.

***«Банк секторының барлық субъектілеріне жұмыс істемейтін кредиттер тұрғысынан стресс-тестілеу жүргізу және оның нәтижелері бойынша оларды тану мен есептен шығару жөнінде шаралар қабылдау» 3-тармағы бойынша*** Ұлттық Банк стресс-тестті жүргізу бойынша дайындық жұмыстарын жүргізді, оның барысында мыналар анықталды.

Әдіснаманы әзірлеу бойынша халықаралық танымал консультанттарды тарта отырып банктердің активтерінің жай-күйін жан-жақты бағалау және стресс-тестілеудің дәйектілігін арттыру үшін активтердің сапасын тексеруді жүргізу қажеттілігі.

Стресс-тест нәтижелерінің теріс салдарларын азайту үшін дәрменсіз банктерді сауықтыру және реттеу жүйесі бойынша қолданыстағы заңнамаға өзгерістер енгізу.

Халықаралық тәжірибе активтерді бағалау, стресс-тесті жүргізу, сондай-ақ заңнамаға өзгерістер енгізу 12 айға жуық мерзімді алатындығын көрсетеді, осыған байланысты осы тармақтың орындалу мерзімі 2017 жылдың соңына дейін ұзартылды.

***«Қазақстан банктерінің халықаралық стандарттарға, оның ішінде Базель комитетінің және Халықаралық валюта қорының стандарттарына сәйкестігін қамтамасыз ету» 4-тармағы бойынша*** Ұлттық Банк банктердің қызметін пруденциялық реттеуді, халықаралық практиканы (Банктік қадағалау жөніндегі Базель комитетінің (бұдан әрі – БҚБК) қағидаттарын) пайдалана отырып банк қызметінің тәуекелдерін басқару жүйесін жетілдіру жұмысын тұрақты негізде жүргізуде, сондай-ақ тұтастай алғанда қаржы жүйесін институционалдық дамыту қамтамасыз етіледі.

Атап айтқанда, ағымдағы реттеуші режімнің меншікті капитал мен өтімділіктің жеткіліктілігі бойынша Базель III негізгі қағидаттарына өту жұмысы жалғастырылуда. 2015 жылдан бастап капиталдың жеткіліктілігіне қойылатын талаптар Базель III стандартына сәйкес белгіленген. Шығындарды сіңіруге қабілеттілікті арттыру мақсатында банктер үшін консервациялық және жүйелік буферлер бойынша талаптар қосымша белгіленген.

2016 жылы БҚБК (Базель III) ұсынымдарына сәйкес Ұлттық Банк Қазақстанның реттеу практикасына өтімділікті жабудың (Liquidity Coverage Ratio) және таза тұрақты қорландырудың (Net Stable Funding Ratio) жаңа коэффициенттерін енгізді.

Белгіленген талаптарға сәйкес екінші деңгейдегі банктер 2016 жылдан бастап жылдық мониторингтік кезең ішінде өтімділікті жабу коэффициентін есептейді, ал 2017 жылдың екінші жартысынан бастап коэффициент 60% бастапқы мәнмен, 2021 жылға қарай 100% нысаналы деңгейге кезең-кезеңімен жете отырып пруденциялық деңгейде белгіленетін болады.

NSFR коэффициентін 2018 жылдан бастап енгізу жоспарланып отыр.

Көрсетілген коэффициенттер жағымсыз сценарийлер болған кезде өтімділік көздері әлеуметтік тұрғыдан болмаған және қысқамерзімді қорландырудан тәуелділік шектелген кезде банктің орнықтылығын қамтамасыз етуде өзара толықтыратын рөл атқарады.

Жеке тұлғалардың депозиттерін шоғырландыруды шектеу мақсатында меншікті капиталдан жеке тұлғалардың депозиттер сомасы мен баланс бойынша меншікті капиталдың 5,5 еселенген мөлшері арасындағы оң айырманы шегеру бойынша талап енгізілді. Бұл талап жүйелік тәуекелге жол бермеу мақсатында енгізілді және Базель II (Pillar II) екінші компонентінің «қадағалау үстемеақысы» қағидатына сәйкес келеді.

Сонымен бірге, тұтынушылық қамтамасыз етілмеген қарыздар бойынша тәуекелдің жоғары тәуекелдері енгізілді. 2016 жылғы 1 қаңтардан бастап тұтынушылық қамтамасыз етілмеген қарызды беру талабы қарыз алушының нақты кірістерін тексеру және оның кредиттік тарихы болып табылады. Егер қарыз алушының қарыз бойынша оның жиынтық кірістерінің 35%-ынан астам қарыздарын өтеу бойынша ай сайынғы шығыстарынан асу болса, не қарыздарды өтеу бойынша мерзімі өту орын алса, мұндай қарыздар бойынша қосымша күрделі резервтер қалыптастырылатын болады.

 Сонымен қатар Ұлттық Банк БҚБК стандарттарына өту шеңберінде ортамерзімді перспективада Базель III екінші компонентін – қадағалау процесін енгізу жөніндегі тәсілдерді әзірлейтін болады, ол SREP (Supervisory Review and Evaluation Process) әдіснамасына негізделеді және банктің бизнес моделі мен стратегиясын, тәуекелдерді басқару және ішкі бақылау, капитал мен өтімділік жеткіліктілігі жүйелерін бағалауды білдіреді. Тәуекел деңгейі жоғары және/немесе қанағаттандырылмаған тәуекел-менеджменті бар банктер үшін қадағалау үстемеақысын (add-on) енгізу көзделеді.

Бұдан басқа, Ұлттық Банк БҚБК Төрағасы Стефан Ингвестың 2016 жылғы 26 қазандағы шақыру-хаты негізінде Базель консультативтік тобының (Basel Consultative Group - БКТ) мүшесі болды.

Бүгінгі күні 22-ден астам елдің 35 қаржы мекемесі, оның ішінде орталық банктер және банктік қадағалаудың уәкілетті органдары БКТ мүшелері болып табылады. Бұл ұйымға мүше болу банктік қадағалау мәселелері бойынша сараптамалық кездесулерге қатысу мүмкіндігін және БҚБК онлайн платформасына қолжетімділікті береді.

***«Ұлттық валютаға сенімді нығайту мақсатында «долларсыздандыру» құралдарын кеңейту» 5-тармағы бойынша***

*Қазақстан Республикасының аумағында өткізілетін тауарлардың және көрсетілетін қызметтердің бағасын тек ұлттық валютада көрсету талабын заңнамалық енгізуге қатысты (Дағдарысқа қарсы жоспардың*[[1]](#footnote-1) *17-тармағының 2-тармақшасы)*

Қолданыстағы заңнамада (Қазақстан Республикасы Азаматтық кодексінің 282-бабы) шарттық қатынастар туындағанға дейін қалыптасатын қатынастар және өткізілетін активтердің құны туралы хабарлау жағдайлары реттелмеген. Тиісінше, ағымдағы заңнама Қазақстанда активтердің барлық түрлерінің бағасын кез келген валютада көрсетуге мүмкіндік береді.

Ұлттық экономика министрлігі «Қазақстан Республикасының кейбір заңнамалық актілеріне жарнама мәселелері бойынша өзгерістер мен толықтырулар енгізу туралы» заң жобасының (бұдан әрі – Жарнама туралы заң жобасы) шеңберінде жарнамадағы бағаларды теңгемен ғана көрсету бойынша түзетулерді көздеді. Өткізілетін активтердің құны жөнінде ақпараттандыру нысандары әртүрлі болатынын ескере отырып, жүйелілік тәсілді қамтамасыз ету үшін, сондай-ақ бірқатар заңнамалық актілерге, оның ішінде Қазақстан Республикасының Азаматтық кодексіне және Қазақстан Республикасының Әкімшілік құқық бұзушылық туралы кодексіне түзетулер енгізу қажет.

Ұлттық Банк заңнамалық актілерге түзетулер енгізу бойынша ұсыныстар әзірледі, онда Ұлттық экономика министрлігінің тұжырымдамалық ескертулерін ескерді.

Жарнама туралы заң жобасының тұжырымдамасы бағаларды теңгемен көрсету мәселесін қамтитындығын ескере отырып, жарнама ұғымына кірмейтін өткізілетін активтердің құны туралы хабарлаудың өзге нысандарына қойылатын осындай талаптарды қолдану үшін жекелеген заңды әзірлеу мақсатқа сай емес.

Осыған байланысты Ұлттық Банк Ұлттық экономика министрлігіне аталған түзетулерді Министрлік әзірлейтін заң жобалары шеңберінде көздеуді ұсынды. Атап айтқанда, «Бұқаралық ақпарат құралдары туралы», «Сауда қызметін реттеу туралы», «Тұтынушылардың құқықтарын қорғау туралы» Қазақстан Республикасының заңдарына, Әкімшілік құқық бұзушылық туралы Қазақстан Республикасының кодексіне енгізілетін өзгерістерді Жарнама туралы заң жобасы шеңберінде, ал Қазақстан Республикасының Азаматтық кодексіне және «Валюталық реттеу және валюталық бақылау туралы» Қазақстан Республикасының Заңына ҚР аумағында ақшалай міндеттемелерді көрсету бөлігіндегі өзгерістерді – «Қазақстан Республикасының кейбір заңнамалық актілеріне «Қорғас» халықаралық шекара маңындағы ынтымақтастық орталығы қызметінің мәселелері бойынша өзгерістер мен толықтырулар енгізу туралы» Қазақстан Республикасы Заңының жобасы шеңберінде көзделу қажет.

Осылайша, Ұлттық Банк Ұлттық экономика министрлігімен бірлесіп ел аумағында бағаны теңгемен көрсетуді заңнамалық белгілеу бойынша ұстанымды тұжырымдамалық негізде келісті, ал осы шараларды ҚР заңнамасына енгізу арқылы бұдан әрі іске асыру мәселесі қосымша келісуді талап етеді.

Валюта нарығындағы ахуалдың тұрақтануы халықтың теріс күтулерін төмендетуге ықпал етеді. Жеке тұлғалардың ұлттық валютадағы депозиттері бойынша ең жоғары мөлшерлемені ағымдағы жылғы ақпанда 10%-дан 14%-ға дейін көтеру және шетел валютасындағы депозиттер бойынша мөлшерлемені 3%-дан 2%-ға дейін төмендету нәтижесінде **депозиттердің** долларлануының төмендегені байқалды.

Бұдан басқа, 2016 жылғы 1 қаңтардан бастап банктерге шетел валютасында кірісі жоқ жеке тұлғаларға өтініш жасау күннің алдындағы қатарынан алты ай бойы осы валютамен ипотекалық қарыздар беруге заңнамалық тұрғыдан тыйым салынған. Сонымен бірге заңды және жеке тұлғаларға шетел валютасымен 1 жылдан асатын мерзімге қарыздар беруді ынталандырмау жөніндегі шара қабылданды. ҚР-ның кейбір НҚА-ға Қазақстан Республикасының аумағында сатылатын активтің бағасын ұлттық валютамен көрсетпей, оның құны туралы ақпаратты орналастыруға тыйым белгілеу, сатушының (дайындаушының, орындаушының) тауарлардың, жұмыстардың және көрсетілетін қызметтердің құнын ұлттық валютамен көрсету жөніндегі міндетін белгілеу бөлігінде, сондай-ақ Әкімшілік құқық бұзушылық туралы Қазақстан Республикасының кодексіне тауардың бағасын теңгемен көрсету бойынша талаптарды бұзғаны үшін жауапкершілік бөлігінде түзетулер әзірленді.

Аталған түзетулерді «Қазақстан Республикасының кейбір заңнамалық актілеріне жарнама мәселелері бойынша өзгерістер мен толықтырулар енгізу туралы» Қазақстан Республикасы Заңының шеңберінде енгізу жоспарланып отыр. Қазіргі уақытта заңнамаға жоғарыда көрсетілген түзетулері бар жарнама туралы заң жобасы Қазақстан Республикасы Үкіметінің 2016 жылғы 31 қазандағы № 634 қаулысымен Қазақстан Республикасы Парламентінің Мәжілісіне енгізілді.

***Жалпыұлттық жоспардың «БЖЗҚ, ПНҚ және басқа да қаржы институттарын Қазақстан Республикасы Ұлттық Банкінің бақылауынан шығару»7-тармағы бойынша***

Жалпыұлттық жоспардың 7-тармағын орындау шеңберінде Ұлттық Банк Қазақстан Республикасы Президенті Әкімшілігіне (бұдан әрі – Президент Әкімшілігі) «БЖЗҚ» АҚ-ты (бұдан әрі – БЖЗҚ) Ұлттық Банктің бақылауынан шығару мәселесі бойынша Қазақстан Республикасының Үкіметімен алдын ала келісілген ұсыныстар жіберді.

Осы ұсыныстарды қарау нәтижесі бойынша Президент Әкімшілігінің Басшысы жоғарыда аталған тармақтың орындау мерзімін Президент Әкімшілігіне ақпаратты жарты жыл сайын енгізумен 2019 жылға дейін ұзақмерзімді бақылауға ауыстыруға тапсырма берді.

БЖЗҚ-ны Ұлттық Банктің бақылауынан шығару жөніндегі мәселе Экономикалық саясат жөніндегі кеңес (бұдан әрі – Кеңес) отырысының қарауына бірнеше рет енгізілді.

Ұлттық Банк Қазақстан Республикасы Премьер-Министрінің атына мыналарды:

- халық өзінің зейнетақы жинақтарын қалыптастыру кезінде салымшыларға жинақтарын басқару барысына қатысу мүмкіндігін беру арқылы олардың қызығушылығын арттыруды;

- жүйелік тәуекелдердің шоғырландырылуын төмендетуді;

- жеке зейнетақы жинақтарын басқару кезінде Қазақстан Республикасының Үкіметі мен Ұлттық Банкте туындайтын мүдделер қақтығысына рұқсат беруді;

- отандық қор нарығын қалпына келтіруді және дамытуды көздейтін жинақтаушы зейнетақы жүйесін одан әрі реформалау жөніндегі ұсыныстарды жіберген болатын.

Ұлттық Банк ағымдағы жылғы тамызда аталған ұсыныстарды Кеңестің қарауына шығарды, бұл ретте Ұлттық Банкке ұсыныстарды Кеңестің мүшелерімен талқылау тапсырылған болатын.

Қазіргі уақытта Ұлттық Банк жоғарыда аталған тапсырманы орындау бойынша тиісті іс-шаралар өткізеді. Өткізілген талқылаулар нәтижесінде тиісті ұсыныстар Кеңестің қарауына қайта шығаратын болды.

***Жалпыұлттық жоспардың «Инвестициялық саясатты кайта қарау және зейнетақы активтерін казақстандық және (немесе) шетелдік басқарушы жеке компаниялардың басқаруына беру арқылы зейнетақы жинақтарының кірістілігін арттыру» 8-тармағы бойынша***

*Зейнетақы жинақтарының кірістілігін арттыру мақсатында зейнетақы активтерін инвестициялау тәсілдерін қайта қарау бөлігінде (Дағдарысқа қарсы жоспардың 5-тармағының 1) тармақшасы)*

Ұлттық Банк аталған іс-шараны орындау және мүдделер қақтығысын төмендету үшін БЖЗҚ инвестициялық басқарушысы ретінде «Қазақстан Республикасында зейнетақымен қамсыздандыру туралы» Қазақстан Республикасының Заңы деңгейінде:

- Үкіметке ішкі нарықта БЖЗҚ-ның зейнетақы активтерін жеке басқарушыларды таңдау тәртібін және оларға қойылатын талаптарды бекіту жөнінде өкілеттіктер беру;

- жиынтық инвестициялық портфель бойынша инвестициялық қызмет нәтижелерін есептеу және бағалау, сондай-ақ ішкі нарықта жеке басқарушыларды таңдау бойынша БЖЗҚ құзыретін айқындау;

- Ұлттық Банкті Қазақстан Республикасының мемлекеттік бағалы қағаздарының портфелін және сыртқы басқарушыларды таңдау қағидаларын қалыптастыруды және Ұлттық қордың активтерімен ұқсастығы бойынша оларды таңдауды қоса алғанда, сыртқы нарықтарға инвестицияланатын зейнетақы активтері есебінен қалыптастырылған инвестициялық портфельдің бір бөлігін инвестициялық басқарушы ретінде айқындау;

- инвестициялық декларацияда ішкі және сыртқы нарықтарда инвестициялауға арналған активтердің пайыздық арақатынасын көрсету туралы талапты қоса алғанда, БЖЗҚ инвестициялық декларациясының мазмұнына қойылатын талаптарды белгілеу ұсынылады.

Зейнетақы активтерін инвестициялаудың ұсынылған схемасын іске асыру қолда бар инфрақұрылымға техникалық дайындық жүргізуді және Ұлттық қорды басқару жөніндегі кеңестің тиісті шешімдер қабылдауын талап етеді.

Қазақстан Республикасы Үкіметінің 2016 жылғы 10 ақпандағы кеңейтілген отырысында Мемлекет басшысы 2016 жылы күтілетін 1 450 млрд. теңге сомасындағы зейнетақы жинақтары бойынша түсімдерді Ұлттық қорды басқару жөніндегі кеңес айқындаған бағыттар бойынша қайтарымды негізде және нарықтық пайыздық мөлшерлеме бойынша инвестициялауды тапсырды. Cонымен қатар, зейнетақы активтері есебінен қалыптастырылған ағымдағы инвестициялық портфельдің айтарлықтай үлесі ұзақмерзімді инвестициялардан тұрады, бұл зейнетақы активтерінің құрылымын тез арада өзгертуге және оларды бірнеше басқарушылар арасында бөлуге мүмкіндік бермейді.

Жоғарыда баяндалғанды ескере отырып, зейнетақы активтерін инвестициялауға жаңа тәсілдерді қолдану БЖЗҚ-ға салымшылардың зейнетақы жарналарының жаңа түсімдерінің пулын жинақтауға орай біртіндеп жүзеге асырылуға тиіс және 2019 жылдан ерте емес мерзімде іске асырылуы мүмкін деп пайымдаймыз.

Ұлттық Банктің осы мәселе бойынша ұсынысы Қазақстан Республикасы Премьер-Министрінің 2016 жылғы 15 наурыздағы тапсырмасын орындау шеңберінде Қазақстан Республикасының Денсаулық сақтау және әлеуметтік даму министрлігімен және Қазақстан Республикасының Ұлттық экономика министрлігімен келісілді.

 ***Жалпыұлттық жоспардың «Қоғамды және қаржы мекемелерін Қазақстан Республикасы Ұлттық Банкі қызметінің мәселелері бойынша тұрақты түрде хабардар ету» 9-тармағы бойынша (Дағдарысқа қарсы жоспардың 13-тармағы)***

2016 жылдан бастап Ұлттық Банктің ақпараттық саясаты реттеушінің іс-қимылына түсініктеме бере отырып, үйлестірілген проактивті коммуникацияларды тәртіпке келтіруге, сондай-ақ нысаналы аудиториялар үшін барлық ыңғайлы және қолжетімді тәсілдермен сұхбатты қамтамасыз етуге бағытталған.

Қойылған міндеттерді іске асыру мақсатында Ұлттық Банктің осы бағыттағы қызметі:

- Ұлттық Банктің қызметі мен қабылдап жатқан шараларының іске асырылу барысы туралы ақпаратты жұртшылықтың, қаржы ұйымдары мен мемлекеттік органдардың назарына тұрақты жеткізіп тұруға;

- Ұлттық Банк басшылығының ай сайынғы баспасөз конференцияларын ұйымдастыру мен өткізуге;

- монетарлық биліктің бастамалары мен шешімдері, елдегі және әлемдегі қаржы секторындағы жағдайдың халыққа барынша кәсіби және түсінікті жария етілуі үшін журналистерге арналған тақырыптық семинарлар ұйымдастыру мен өткізуге;

- ағымдағы макроэкономикалық процестерді және биліктің іс-қимылын халыққа түсінікті тілде жария ету мақсатында Ұлттық Банктің өңірлік спикерлерін дайындауға;

- Ұлттық Банктің Интернет-кеңістікте болу белсенділігін арттыруға шоғырландырылған.

Бұдан басқа, Vlast.kz, BNews.kz, Tengrinews.kz, Капитал.kz, ortcom.kz танымал интернет-ресурстарында Ұлттық Банк Төрағасымен Интернет-конференция өткізілді. Интернет-конференция өткізу барысында қаржы нарығындағы ағымдағы жағдай туралы 140-тан астам сұраққа, сондай-ақ Қазақстан Республикасы Президентінің Жолдауында және «100 нақты қадам» Ұлт жоспарында айтылған тапсырмалардың орындалуы бойынша жан-жақты жауаптар берілді.

Ұлттық Банк қаржы нарығындағы жағдай, халықаралық резервтер мен ақша базасы, базалық мөлшерлеме және тұрақты қолжетімділік операцияларын жалғастыру, айырбастау пункттерінің жұмысын ұйымдастыру, ескерткіш монеталарды айналысқа шығару және т.б. туралы ақпараттық хабарламалар дайындады және республикалық БАҚ-қа жолдады.

***«Инфляциялық таргеттеу шеңберінде орта мерзімді перспективада инфляция деңгейін 4 %-ға дейін төмендету үшін базалық пайыздық мөлшерлемені икемді өзгерту тетіктерін енгізу» 6-тармағы бойынша (бақылаудан алынды)***

Қазақстан Республикасының 2016 жылға арналған ақша-кредит саясатының негізгі мақсаты баға тұрақтылығын қамтамасыз ету болып табылады, ол жылдық инфляцияны 6-8% аралығында ұстап тұруды білдіреді.

2016 жылдың қорытындысы бойынша жылдық инфляция 8,5%-ды құрады. Бұл мақсатқа қол жеткізу ақша-кредит саясатының тиісті шараларымен қамтамасыз етілді.

Теңгенің айырбастау бағамының әлсіреуі аясында 2015 жылғы қазан-қарашада инфляциялық процестердің күрт өсуі жылдық инфляция деңгейінің жоғары болуының негізгі факторы болып табылады. Күзде бағалардың өзгеруін ескерсек, инфляция жылдық көрсеткіш бойынша 2016 жылғы қыркүйекке дейін жоғары күйінде қалатын болады.

Алайда 2015 жылғы желтоқсаннан бастап инфляциялық қысымның және айлық инфляцияның өсу қарқынының төмендеуі байқалады. Қазіргі уақытта айлық инфляция көпжылдық үрдіске сәйкес келеді. Осылайша, айырбастау бағамын инфляцияға ауыстыру әсері іс жүзінде толығымен іске асырылды.

Жылдық инфляцияны 2020 жылға қарай 3-4%-дан төмен деңгейге дейін төмендету Ұлттық Банктің ортамерзімді мақсаты болып табылады.

Ұлттық Банк 2015 жылғы тамызда инфляциялық таргеттеу режіміне көшті, сондай-ақ ұлттық валюта – теңгенің еркін өзгермелі айырбастау бағамы режімін енгізді.

Валюта нарығына қатысуды қысқарту және ақша нарығына қатысуды ұлғайту Ұлттық Банктің ақша-кредит саясатының трансмиссиялық тетігінің пайыздық арнасын күшейту жөнінде шаралар қабылдауына және ақша нарығының жұмыс істеуіне әсерін тигізуіне мүмкіндік берді.

2015 жылғы қазан-желтоқсан аралығында ақша және валюта нарықтарында мұнайдың әлемдік бағасының күрт және айтарлықтай өзгеруінің әсерінен туындаған және теңгенің айырбастау бағамының және ақша нарығындағы мөлшерлемелердің жоғары құбылмалылығымен қатар жүрген тұрықсыздық кезеңінен кейін желтоқсанның соңында ақша және валюта нарықтарында баланс қалпына келді. 2015 жылғы 24 желтоқсаннан бастап Ұлттық Банк банктерге толық көлемде қысқамерзімді өтімділік бере бастады. Ұлттық Банктің ақша нарығын белсенді қатысуының нәтижесінде пайыздық мөлшерлемелері айтарлықтай тұрақтанды. Бір күнді РЕПО және СВОП операциялары бойынша мөлшерлемелер 2015 жылғы желтоқсандағы 80%-дан 2016 жылғы қаңтардың соңында 25%-ға дейін төмендеді.

Банктердің жүктемесін төмендету және өтімділікті босау мақсатында Ұлттық Банк 2016 жылғы қаңтарда ең төменгі резервтік талаптарды орындау кезінде банктердің теңгедегі қолма-қол кассасын пайдалану бөлігіндегі шектелулердің күшін жойды.

Көрсетілген факторлар жиынтығы нарық қатысушыларының оң күтілерін қоса алғанда, базалық мөлшерлемені белгілеу үшін қажетті алғышарттар жасады.

Базалық мөлшерлеме – ортамерзімді кезеңде баға тұрақтылығын қамтамасыз ету жөніндегі ақша-кредит саясатының мақсатына қол жеткізу үшін ақша нарығының Ұлттық Банк таңдаған таргеттелетін қысқамерзімді мөлшерлемесінің нысаналы мәні. Осылайша, Ұлттық Банк базалық мөлшерлемені оның бағалауынша ортамерзімді кезеңде трансмиссиялық тетіктің пайыздық арнасы арқылы инфляцияның нысаналы бағдарына қол жеткізуге мүмкіндік беретін деңгейде белгілейді. Ақша нарығының таргеттелетін қысқамерзімді мөлшерлемесі TONIA индикаторы болып табылады, яғни Қазақстан қор биржасындағы автоматты репо секторында бір жұмыс күні мерзіміне жасалған репоны ашу мәмілелері бойынша орташа алынған пайыздық мөлшерлеме.

Ұлттық Банк 2016 жылғы 2 ақпаннан бастап ауытқу шегі +/-2 пайыздық тармақ деңгейінде базалық мөлшерлеме белгіледі. Бұл дегеніміз, Ұлттық Банк тұрақты қолжетімділік операциялары шеңберінде банктерге 19%-ға жуық мөлшерлеме бойынша кез-келген көлемдерде өтімділік ұсынады және 15%-дық мөлшерлеме бойынша банктерден өтімділікті алып қояды. Ашық нарық операцияларын Ұлттық Банк базалық мөлшерлеменің пайыздық аралығы ішінде қалыптасатын мөлшерлемелер бойынша жүргізеді.

2016 жылғы 14 наурызда Ұлттық Банк базалық мөлшерлеменің деңгейін, сондай-ақ дәліздің шекараларын өзгерусіз сақтап қалды. Ұлттық Банктің бағалау бойынша, базалық мөлшерлемені төмендету үшін қажетті жағдайлар әзірше қалыптасқан жоқ. Әлемдік мұнай нарығының тұрақтану белгілері әлі өзгермелі сипатта.

Макроэкономикалық конъюнктура өзгерген, оның ішінде қаржы нарығындағы ахуалдың тұрақтануына қарай өзгерген, сондай-ақ инфляциялық процестер бәсеңдеген кезде базалық мөлшерлеме төмендеуі және/немесе оның дәлізінің шегі тарылуы мүмкін.

Қазақстан Республикасы Ұлттық Банкінің базалық мөлшерлеме бойынша кезекті шешімі 2016 жылғы 5 мамырда жарияланатын болады.

Базалық мөлшерлеменің икемді өзгеру тетігі базалық мөлшерлеменің деңгейін кезең-кезеңімен қайта қараудан тұрады, бұл ақша және валюта нарықтарындағы өзгеріп отырған талаптарға жедел ден қоюға мүмкіндік береді. Кезеңділік қалыптасқан ахуалға қарай айқындалады және қажет болған кезде базалық мөлшерлеме жөніндегі шешімді ай сайын қарауды болжай алады.

Инфляциялық таргеттеу режимі іске асырылатын көптеген орталық банктерде базалық мөлшерлеме бойынша шешімдер қажетті жаңа статистикалық деректерді жариялауға және қалыптасқан практикаға байланысты жылына 6 реттен 12 ретке дейін қабылданады. Айрықша жағдайларда шешімдер белгіленген графиктен тыс қабылдана алады. Шешімдер қабылдаудың оңтайлы кезеңдігін айқындауға орай Ұлттық Банк базалық мөлшерлемені қайта қарау кестесін ресми сайтта алдын ала жариялайтын болады.

Базалық мөлшерлеме деңгейі туралы шешімдер қабылдау кезінде баға тұрақтылығын қамтамасыз ету тәуекелдері, яғни инфляцияның ағымдағы және күтілетін деңгейі, қаржылық тұрақтылықты қолдау, экономикалық өсудің ортамерзімді перспективалары, экономиканы долларландыру деңгейі сияқты ішкі аспектілер, сондай-ақ сыртқы факторлар (мұнайдың әлемдік бағалары, Қазақстан Республикасының сауда әріптес елдеріндегі айырбастау бағамдары және макроэкономикалық өлшемдер) ескеріледі.

Базалық мөлшерлеме бойынша шешімдер қабылданғаннан кейін Ұлттық Банк дереу баспасөз-релизін жариялайды, онда базалық мөлшерлеме деңгейін өзгерту немесе сақтау себептері баяндалады, сондай-ақ базалық мөлшерлеме деңгейін кезекті қарау күні көрсетіледі. Осы тетік Ұлттық Банк жүргізетін саясатқа деген сенімнің артуына ықпал етеді және экономикалық агенттерге бұдан әрі ақша-кредит саясаты бойынша бағдар береді.

Ұлттық Банктегі болжам жасау және талдау жүйесі ақша-кредит саясатын іске асыру салдарын бағалауға, атап айтқанда, инфляция болжамдарын және базалық мөлшерлеменің таңдап алынған деңгейіне қатысты басқа да макроэкономикалық көрсеткіштерді алуға мүмкіндік береді. Бағалау базалық мөлшерлеменің қазіргі деңгейі инфляция бойынша 2016 жылға белгіленген нысаналы бағдарға (6-8%) қол жеткізуге мүмкіндік беретіндігін көрсетеді. Инфляциялық таргеттеу саясатын іске асыру шеңберінде соңғы жылдары Ұлттық Банк инфляция бойынша мынадай нысаналы бағдарларды белгілейді: 2017 жыл – 6-8%, 2018 жыл – оның одан әрі 4%-ға дейін біртіндеп баяулауымен 5-7% және төмен 2020 жылы. Елеулі сыртқы күйзелістердің болмауы 2020 жылы инфляция бойынша мақсатқа қол жеткізеді деп күтуге мүмкіндік береді. Ұзақмерзімді перспективада 4%-дағы деңгей ҚРҰБ үшін инфляцияның жоғары шегі бойынша тұрақты бағдар болуға тиіс.

1. Қазақстан Республикасы Үкіметі отырысының 2015 жылғы 8 желтоқсандағы № 51 хаттамасымен мақұлданған Қазақстан Республикасы Үкіметі мен Қазақстан Республикасы Ұлттық Банкінің экономикалық және әлеуметтік тұрақтылықты қамтамасыз ету жөніндегі 2016-2018 жылдарға арналған дағдарысқа қарсы іс-қимыл жоспары [↑](#footnote-ref-1)